b"\n_START_ARTICLE_\nBatalla de Chattanooga\n_START_SECTION_\nAntecedents\n_START_PARAGRAPH_\nDespr\xc3\xa9s de la derrota del general William Rosecrans al setembre a la batalla de Chickamauga, l'ex\xc3\xa8rcit confederat del Tennessee al comandament del general Braxton Bragg va assetjar Rosecrans i els seus homes mitjan\xc3\xa7ant l'ocupaci\xc3\xb3 d'un terreny clau d'alta al voltant de Chattanooga, Tennessee, un vital encreuament ferroviari. El major general Ulysses S. Grant va ser posat al comandament de les forces de la Uni\xc3\xb3 a l'Oest i refor\xc3\xa7os importants van comen\xc3\xa7ar a arribar-li._NEWLINE_Despr\xc3\xa9s d'obrir una l\xc3\xadnia de subministrament per alimentar els seus homes i els animals, l'ex\xc3\xa8rcit de Grant va enfrontar-se al contraatac confederat a la Batalla de Wauhatchie el 28 i 29 d'octubre de 1863._NEWLINE_A principis del mes de novembre, els Confederats, despr\xc3\xa9s de la sortida del general James Longstreet, deixaren a llur adversari la iniciativa. Aix\xc3\xad doncs, Grant, gr\xc3\xa0cies als refor\xc3\xa7os de Sherman, podia dur a terme un pal que hauria d'obrir-li les vies de Ge\xc3\xb2rgia. Els federals havien de ca\xc3\xa7ar els homes de Bragg a la vila de Chattanooga. el general nordista, com fou habitual en la seva carrera, va dur a terme un pla l'execuci\xc3\xb3 del qual s'havia de desenvolupar durant la nit. Ulysses Grant, devant la for\xc3\xa7a de les defenses sudistes, privilegi\xc3\xa0 un assalt pels flancs: l'ex\xc3\xa8rcit de Cumberland, dirigida pel general Thomas, que era encara moralment fr\xc3\xa0gil, segons Grant, a causa de la dura desfeta de la Batalla de Chickamauga, havia d'amena\xc3\xa7ar el centre de la l\xc3\xadnia confederada. Aquests \xc3\xbaltims havien establit llur l\xc3\xadnia de defensa sobre el tur\xc3\xb3 de Missionary Ridge. Aix\xc3\xad, els generals nordistes William T. Sherman i Joseph Hooker s'havien d'encarregar de coses serioses, tot atacant els flancs dels sudistes.\n_START_SECTION_\nDesenvolupament de la batalla\n_START_PARAGRAPH_\nEl 24 de novembre, Hooker dugu\xc3\xa9 a la pr\xc3\xa0ctica el pla de Grant, enviant tres divisions contra tres brigades rebels que ocupaven el pendent nord de Lookout Mountain. Malgrat la dificultat a causa del relleu (el pendent era escabr\xc3\xb3s i estava cobert de roques i arbres abatuts), les nordistes prengueren possessi\xc3\xb3 de la posici\xc3\xb3 dels sudistes, que fugiren pel pendant sud. Aquest episodi hauria de ser anomenat m\xc3\xa9s tard la Batalla pel damunt dels n\xc3\xbavols, a causa d'una forta boira present aquell dia en el transcurs de la batalla. Brag, davant aquesta amena\xc3\xa7a, interpos\xc3\xa0 els supervivents de Lookout Mountain vers la part nord de Missionary Ridge._NEWLINE_La nit del 24 a 25 de novembre va tenir lloc un eclipsi total de Lluna. A l'alba del 25 de novembre, la Lookout Mountain fou oficialment presa per un regiment de Kentucky que hiss\xc3\xa0 la bandera de la Uni\xc3\xb3 al cim de la muntanya. Malgrat l'\xc3\xa8xit de Grant sobre el flanc esquerre dels sudistes, Sherman no arribava a progressar. Tot i que les quatre divisions que envi\xc3\xa0 a l'assalt s'aprofitaren de l'objectiu, \xc3\xa9s a dir a l'extrem nord de Missionary Ridge, aix\xc3\xb2 fou per adonar-se que en realitat, l'objectiu nordista estava separat de la part m\xc3\xa9s important de les forces sudistes per un profund barranc rocall\xc3\xb3s. Al principi de la jornada del 25 de novembre, els federals intentaren apoderar-se d'aquesta barranc, per\xc3\xb2 foren vigorosament rebutjats per una divisi\xc3\xb3 de bona qualitat dirigida per l'irland\xc3\xa8s Patrick Cleburne. Aix\xc3\xad la batalla no es presentava tan f\xc3\xa0cil com Grant s'havia pensat. Hooker maldava per progressar emmig de rutes obstru\xc3\xafdes i ponts destru\xc3\xafts._NEWLINE_Davant un aparent frac\xc3\xa0s, Ulysses Grant envi\xc3\xa0 el general Thomas i els seus homes contra la l\xc3\xadnia principal dels rebels per dur a terme un simulacre d'assalt i esperar deslliurar del comprom\xc3\xads en que s'havia ficat. Thomas, havent escoltat les observacions fetes al seu ex\xc3\xa8rcit, aprofit\xc3\xa0 immediatament l'ocasi\xc3\xb3 que li havia estat donada als seus homes de fer-se notar. 23.000 homes (o sigui, quatre divisions), foren llan\xc3\xa7ats sobre un front de 3 quil\xc3\xb2metres contra les posicions confederades. S'hauria dit que era una reedici\xc3\xb3 de la c\xc3\xa0rrega de Picket a la Batalla de Gettysburg, tot i que amb un canvi de rols entre els homes de blau (Uni\xc3\xb3) i els de gris (Confederaci\xc3\xb3). Mentrestant, els sudistes havient tingut dos mesos per posar en condicions la seva defensa, a m\xc3\xa9s que el pendent de Missionary era relativament forta i plena de rocas i altres obstacles, per la qual cosa l'assalt dels nordistes tenia tota la pinta de ser una acci\xc3\xb3 a la desesperada. No obstant aix\xc3\xb2, els homes de Thomas aconseguiren sense problema prendre la primera l\xc3\xadnia enemiga. Els sudistes es replegaren emmig d'una gran confusi\xc3\xb3 vers la segona i tercera l\xc3\xadnies que havien estat establertes a dalt de tot de la cresta._NEWLINE_Per b\xc3\xa9 que havien acomplert llur missi\xc3\xb3, els federals no es replegaren pas, perqu\xc3\xa8 aix\xc3\xb2 hauria causat un desastre (els federals estaven exposats al foc dels sudistes situats m\xc3\xa9s amunt de llur posici\xc3\xb3). A m\xc3\xa9s els federals havien adqurit, gr\xc3\xa0cies al seu \xc3\xa8xit, una moral elevada que els empenyia a contradir els rumors que pesaven sobre ells. Al principi no fou m\xc3\xa9s que grups d'homes que atacaren, per\xc3\xb2 ben aviat prop de 23.000 soldats es van llan\xc3\xa7ar a l'acci\xc3\xb3 i conqueriren la posici\xc3\xb3 sudista, despr\xc3\xa9s de finalitzar un combat relativament breu. Grant estava totalment atordit per all\xc3\xb2 que veia; pensava que tan sols dies abans aquells soldats no tenien cap oportunitat d'endur-se la vict\xc3\xb2ria. Li deman\xc3\xa0 a Thomas si era ell qui havia ordenat a aquells homes que ascendissin la cresta. El general nordista li respongu\xc3\xa9: \xc2\xabJo no en s\xc3\xa9 res; no he estat pas jo.\xc2\xbb._NEWLINE_Grant s'inquietava per la seva sort en cas que l'ofensiva fracass\xc3\xa9s, perqu\xc3\xa8 la l\xc3\xadnia de defensa se suposava que no es podia conquerir. En efecte, el mateix Bragg escrigu\xc3\xa9 m\xc3\xa9s tard que aquell tur\xc3\xb3 hauria pogut ser sostingut per una simple l\xc3\xadnia de tiradors. Per la seva banda, els rebels estaven estupefactes davant aquest atac i, en no haver rebut ordres clares i coherents, acabaren per batre's en retirada. Els soldats nordistes estaven d'all\xc3\xb2 m\xc3\xa9s contents. Bragg es repleg\xc3\xa0 uns 50 quil\xc3\xb2metres al llarg de la via f\xc3\xa8rria que duu a Atlanta.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls nordistes havien guanyat aix\xc3\xad una gran vict\xc3\xb2ria, per b\xc3\xa9 que gran no s'esperava que pass\xc3\xa9s d'aquesta manera. Despr\xc3\xa9s de la fi de la guerra, Ulysses Grant afirm\xc3\xa0 que la posici\xc3\xb3 sudista hauria hagut de ser impenetrable i Bragg escrigu\xc3\xa9 que \xc2\xabno sabria dir la menor excusa v\xc3\xa0lida per justificar la vergonyosa conducta de les nostres tropes. La posici\xc3\xb3 hauria d'haver-se pogut mantenir amb una simple l\xc3\xadnia de tiradors\xc2\xbb. No obstant aix\xc3\xb2, foren certes ordres donades als soldats i no a d'altres all\xc3\xb2 que hauria pogut provocar un cert p\xc3\xa0nic. Certs soldats de la primera l\xc3\xadnia reberen l'ordre de tirar dos tres de fusell abans de replegar-se, mentre els altres defensors, en no haver rebut ordres semblants, es replegaren tamb\xc3\xa9 en veure que alguns tamb\xc3\xa9 ho feien, per\xc3\xb2 llur replegament es transform\xc3\xa0 en desbandada davant aquest replegament inconsiderat.. A m\xc3\xa9s els combats es desenvoluparen gaireb\xc3\xa9 cos a cos, per la qual cosa els confederats de la segona l\xc3\xadnia no podia pas disparar, sense risc de tocar els seus propis companys. A m\xc3\xa9s, Brag posicion\xc3\xa0 malament les seves bateries, que no podien disparar sobre els federals, que anaven progressant, forat a forat, atrinxerant-se i protegint-se darrere les roques i qualsevol altra protecci\xc3\xb3. A m\xc3\xa9s, l'e3x\xc3\xa8rcit de Bragg no tenia res d'ex\xc3\xa8rcit amb moral elevada. Despr\xc3\xa9s d'aquest frac\xc3\xa0s i davant la demanda de dimissi\xc3\xb3 de Bragg, Jefferson Davis don\xc3\xa0 el comandament de l'ex\xc3\xa8rcit de Tennessee a Johnston. El cap d'any de 1863 fou dif\xc3\xadcil pels confederats. Lee fracass\xc3\xa0 en les seves operacions i perd\xc3\xa9 nombrosos soldats i Longstreet no pogu\xc3\xa9 recuperar Knoxville_NEWLINE_Amb aquesta vict\xc3\xb2ria, queia l'\xc3\xbaltim control de la Confederaci\xc3\xb3 a Tennessee, el Nord va estar a prop de dividir el Sud horitzontalment a trav\xc3\xa9s de Ge\xc3\xb2rgia fins al mar i s'obria la porta a la invasi\xc3\xb3 del sud profund en la campanya d'Atlanta de 1864."